alexandrainst/scandi-wiki huggingface dataset:
Sogn prosti

Sogn prosti er et tjenestedistrikt i Bjørgvin bispedømme i Den norske kirke. Prostiet omfatter kommunene Vik, Sogndal, Aurland, Lærdal, Årdal og Luster. Prosten har sete på Stedje.

Prostiet ble opprettet i 2013 da Ytre Sogn prosti ble lagt ned. Vik og Balestrand ble da overført til Indre Sogn prosti, som samtidig byttet navn til Sogn prosti.

Prostiet er inndelt i sogn. Sognet er grunnenheten i Den norske kirken. De som arbeider i kirken er enten ansatt av sognet gjennom kirkelig fellesråd, eller de er ansatt i prostiet. De fleste prestene er ansatt i prostiet, og har tjenesten sin knyttet til ett eller flere sogn.

Sogn og kirker i Sogn prosti

Sogndal kommune:
 Stedje prostisogn
 Stedje kirke
 Fjærland sogn
 Fjærland kirke
 Kaupanger sogn
 Kaupanger stavkirke
 Norum sogn
 Ølmheim kirke

Aurland kommune:
 Flåm sogn
 Flåm kirke
 Nærøy sogn
 Bakka kirke
 Undredal sogn
 Undredal stavkirke
 Vangen sogn
 Vangen kirke

Balestrand kommune:
 Balestrand sogn
 Kvamsøy kirke
 Sæle kirke
 Tjugum kirkeLeikanger kommune: Leikanger sogn
 Leikanger kirkeLuster kommune: Dale sogn
 Dale
 Fet og Joranger sogn
 Fet kirke
 Joranger kirke
 Fortun sogn
 Fortun kirke
 Gaupne sogn
 Gaupne kirke
 Hafslo sogn
 Hafslo kirke
 Jostedal sogn
 Jostedal kirke
 Nes sogn
 Nes kirke
 Solvorn sogn
 Solvorn kirkeLærdal kommune: Lærdal sogn
 Borgund kirke
 Borgund stavkirke
 Hauge kirke
 Tønjum kirkeVik kommune: Arnafjord sogn
 Arnafjord kirke
 Feios sogn
 Feios kirke
 Fresvik sogn
 Fresvik kirke
 Vangsnes sogn
 Vangsnes kirke
 Vik sogn
 Vik kirkeÅrdal kommune:''
 Nedre Årdal sogn
 Årdal kirke
 Øvre Årdal sogn
 Farnes kirke

Historikk
Sogn prosti har sine røtter tilbake i middelalderens kirkeinndeling og omfattet følgende prestegjeld:
 Wiig
 Leganger
 Sogndahl
 Urland
 Leirdahl
 Hafsloe
 Lyster
 Justedahlen

Prostiet ble 1819 delt i to: Indre og Ytre Sogn prostier.

Referanser

Eksterne lenker 
 Prosti, fellesråd og sokn i Bjørgvin – frå 1. januar 2020
 Sogn prosti på Kirken.no

Prostier i Bjørgvin bispedømme
Religion i Vestland
Etableringer i 2013
Mikkel Bratt Silset

Mikkel Bratt Silset (født 1991) er en norsk skuespiller fra Oslo. Han er utdannet ved Teaterhøgskolen og skuespillerlinjen ved Kunsthøgskolen i Oslo i perioden 2012–2015. Han arbeider som skuespiller i TV-serier, film og teater.

Bakgrunn 
Silset spilte rollen som bankraneren Theo i den norske thriller-dramaserien Valkyrien, som gikk på NRK1 i 2017. Han spiller også vikingen Ragnar i sesong 1, 2 og 0/3 av TV-serien Vikingane (av J. I. Helgaker og J. Torgersen), som distribueres via Netflix og NRK. I serien Beforeigners (HBO) spiller han rollen som Kurukhés. Han medvirket i sesong tre av Unge lovende (av Siri Seljeseth), og i serien Hellums kro på NRK. I 2018 spilte han ved Nationaltheatret rollen som Mats i urframføringen av stykket Tarjei, basert på Helga Flatlands trilogi Bli hvis du kan, reis hvis du må (regissør og dramatiker Tyra Tønnesen). Samme høst medvirket han i Henrik Ibsens Bygmester Solness på Nationaltheatret i regi av Stéphane Braunschweig. I 2021 medvirket han i første sesong av den kritikerroste serien Maxitaxi Driver på NRK i rollen som Marko. 

Mikkel Bratt Silset hadde sin første store filmrolle som fjortenåring, da han spilte den utsatte unggutten Tim i spillefilmen Sønner (regi Erik Richter Strand) i 2006. To år senere spilte han rollen som Georg i Eva Dahrs filmatisering av Jostein Gaarders roman Appelsinpiken. Som student hadde han også roller i TV-seriene Lilyhammer, Dag og filmen Beatles.

Mikkel Bratt Silset har også medvirket i flere kortfilmer, Konto og gitar (2009) av Jo Nesbø, Etter leggetid (2011) av Lindsay Sanner og Gutten er sulten (2017) av Kenneth Karlstad.

Silset er sammen med skuespiller Gine Cornelia Pedersen, som også spilte kjæresten hans i TV-serien Valkyrien. Sammen har de sønnen Jonatan.

Filmografi 
Filmer:

TV-opptredener 
Serier og programmer:

Referanser

Eksterne lenker 
 

Norske skuespillere
Hearts of Iron III

Hearts of Iron III er et strategispill utviklet av Paradox Development Studio og utgitt av Paradox Interactive. Spillet er oppfølgeren av tidligere Hearts of Iron spill, og ble utgitt 7. august 2009.

En Mac OS X versjon av spillet ble utgitt av Virtual Programming 7. desember 2009.

Spillstil 
Hearts of Iron III lar spilleren ta kontroll over nærmest ethvert land som fantes fra 1936 til 1948, og lar spilleren lede landet gjennom andre verdenskrig. Spillet fokuserer på landets produksjon, forskning, diplomatiske forhold, politikk og spionasje.

Spillet sentreres rundt tre grupper: Aksemaktene (ledet av Nazi-Tyskland), De allierte (ledet av Storbritannia) og Komintern (ledet av Sovjetunionen). Alle andre land kan sakte, ved hjelp av politikk og diplomater, justeres mot disse gruppene. Land som har lik ideologi som lederen av gruppene, har enklere for å justere mot de gruppene.

Militær-fokuset spillet har, går fra små divisjoner til store hærgrupper.

Utvidelsespakker 
6. juni 2010 kom en utvidelsespakke som her Semper Fi ut. Dette ble etterfulgt av Hearts of Iron III: For the Motherland 27. januar 2011. Den siste utvidelsespakken som kom ut, var Hearts of Iron III: Their Finest Hour som kom ut 29. september 2012.

Nedlastbart innhold 
Ved siden av utvidelsespakkene kom flere Nedlastbare innhold ut.
 Hearts of Iron III: Dies Irae Götterdämmerung
 Hearts of Iron III: Mega German Spritepack
 Hearts of Iron III: German Spritepack 2
 Hearts of Iron III: US Pack
 Hearts of Iron III: Soviet Music Pack
 Hearts of Iron III: Japanese Infantry Spritepack
 Hearts of Iron III: German Infantry Spritepack
 Hearts of Iron III: Soviet Spritepack
 Hearts of Iron III: German Spritepack
 Hearts of Iron III: Soviet Infantry Spritepack
 Hearts of Iron III: Dies Irae Stars and Stripes Spritepack
 Hearts of Iron III: US Infantry Spritepack
 Hearts of Iron III: Sounds of Conflict
 Hearts of Iron III: British Vehicle Spritepack
 Hearts of Iron III: Japanese Vehicle Spritepack
 Hearts of Iron III: Italian Vehicle Pack
 Hearts of Iron III: Axis Minors Vehicle Pack

Referanser

Eksterne lenker 
 

Windows-spill
MacOS-spill
Videospill fra 2009
Videospill utviklet i Sverige
Ann-Mari Brubakk

Ann-Mari Brubakk (født 9. november 1943) er professor emerita ved Det medisinske fakultet ved NTNU og overlege ved Barne- og ungdomsklinikken ved St. Olavs hospital. 

Brubakk er spesialist i barnesykdommer. Hennes fagfelt er nyfødtmedisin, for tidlig fødte barn, og barn med svært lav fødselsvekt. Hun har også vært opptatt av konsekvenser rusmiddelbruk blant gravide kan ha for barn som har vært eksponert for rusmiddel i fosterlivet.

Brubakk tok medisinutdanningen ved Universitetet i Leiden, og arbeidet deretter som barnelege ved universitetssykehuset i Leiden. Fra 1981 til 1984 var hun ansatt ved Brown University i Providence, USA, som assistant professor (tilsvarer amanuensis i Norge). Hun ble ansatt som overlege ved barneklinikken ved Regionsykehuset i Trondheim i 1985, med særlig ansvar for nyfødtmedisin. Brubakk ble ansatt som førsteamanuensis ved NTNU i 1998, og professor i 2001.

I februar 2015 ble Ann-Mari Brubakk utnevnt til ridder av 1. klasse av St. Olavs Orden for sin innsats for nyfødtmedisin.

Publikasjoner

Referanser 

Norske medisinprofessorer
Professorer ved NTNU
Riddere av 1. klasse av St. Olavs Orden
Fødsler i 1943
Blåfjellet (Gloppen og Naustdal)

Blåfjellet er et fjell sør for Måsevassdalen i Gloppen kommune, på grensa mot Naustdal kommune i Sogn og Fjordane. Fjellet ligger sentralt i Naustdal-Gjengedal landskapsvernområde. Toppen på 1 390 meter over havet danner grensepunkt mellom Gloppen og Naustdal, og er det høyeste punktet i Naustdal kommune. 

Nordsiden av fjellet er dekket av en mindre isbre.

Fjellet er enkelt å bestige, lettest fra vest.

Referanser 

Fjell i Gloppen
Fjell i Sunnfjord
Fjell over 1000 meter
Eliteserien i håndball for menn 2007/08

Eliteserien i håndball for menn 2007/08 var det øverste nivået i norsk herrehåndball 2007/08-sesongen, og den første sesongen under navnet Postenligaen.

Ligaen besto av de 9 beste lagene fra Eliteserien 2006/07, de to beste lagene fra 1. divisjon 2006/07 samt vinneren av fjorårets kvalifiseringskamp. Sesongen startet 15. september 2007 med kampen mellom  og , og ble avsluttet med en full runde 2. april 2008.

Regjerende mester, , tok klubbens tredje seriemesterskap, åtte poeng foran den nyopprykkede , og ni poeng foran bronsevinner .

Etter 33 år på det øverste nivået i norsk herrehåndball, rykket  ned til 1. divisjon 2008/09 etter å ha startet sesongen med to minuspoeng og kun fikk én seier og ett uavgjortresultat i løpet av sesongen.

 fulgte Kragerø ned i 1. divisjon, mens  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2007/08. Stord vant begge kampene og beholdt dermed plassen i Postenligaen.

Tabellen

Referanser

Eliteserien i håndball for menn
Håndball i 2007
Håndball i 2008
Sport i Norge i 2007
Sport i Norge i 2008
Anatole Litvak

Anatole Litvak (født 10. mai 1902 i Kiev, død 15. desember 1974 i Neuilly-sur-Seine ved Paris i Frankrike) var en amerikansk filminstruktør.

Han innledet sin karriere i russisk film og teater, og debuterte som filminstruktør i 1923. Han var deretter virksom i Berlin, blant annet som klipper for Georg Wilhelm Pabst, og i Paris og London. I Frankrike instruerte han kinosuksessen Mayerlingdramaet (1935) med Charles Boyer og Danielle Darrieux - basert på skandalen som skjedde da kronprins Rudolf av Østerrike og hans 17-årige elskerinne Maria von Vetsera døde på jaktslottet Mayerling utenfor Wien 1889. Han arbeidet i Hollywood fra 1937-56, hvor thrilleren Beklager, feil nummer (1948) ble en av hans største suksesser. Han fikk også meget oppmerksomhet med The Snake Pit (1949), om en sinnslidende kvinnes skjebne. Under annen verdenskrig samarbeidet han med Frank Capra på dokumentarserien Why We Fight (1942-43). Blant hans senere filmer kan nevnes Anastasia (1956).

Filmer i utvalg (regi) 
1931 – Eneste kvinne ombord
1931 – Lilas' hjerte
1935 – Fristelsen
1936 – Mayerlingdramaet
1938 – Underverdenens diktator
1938 – Søstrene
1940 – Alt dette og himlen også
1941 – Out of the Fog
1942 – Over all fornuft
1948 – Den lange natten
1948 – Beklager, feil nummer
1949 – Hennes annen verden
1953 – Avgjørelse før daggry
1953 – De møtte kjærligheten
1956 – Anastasia
1961 – Liker De Brahms?
1962 – Fem mil til midnatt
1967 – Generalenes natt

Referanser

Eksterne lenker 
 
 

Personer fra Kyiv
Regissører
Regissører fra USA
Hakastein kirke

Hakastein kirke var en middelalderkirke under Gimsøy kloster ved Skien i Telemark. Kirken ble første gang omtalt i et manuskript fra 1354.

På begynnelsen av 2000-tallet ble det ved Faret i Skien avdekket stolpehuller og andre funn som kan ha forbindelser til kirken. Dateringer viser at den første kirke på stedet ble bygget mellom 1010 og 1040, hvilket gjør området til et av Norges eldste daterte kirkesteder. Sten som ble funnet øst for koret av de første kirkebygninger, kan tyde på at det også har ligget en tredje kirke her. 

Rundt stolpekirkene ble det registrert en kristen gravplass, hvorav to av gravene ble datert til første halvdel av 900-tallet. I mai 2015 åpnet Hakastein kulturpark på utgravningsområdet.

Referanser

Eksterne lenker 
 

Kirker i Skien
Kulturminner i Skien
Tidligere kirker i Vestfold og Telemark
Eliteserien i håndball for menn 2006/07

Eliteserien i håndball for menn 2006/07 var det øverste nivået i norsk herrehåndball 2006/07-sesongen.

Ligaen besto av de 9 beste lagene fra Eliteserien 2005/06, de to beste lagene fra 1. divisjon 2005/06 samt vinneren av fjorårets kvalifiseringskamp. Sesongen startet 13. september 2006, og ble avsluttet med en full runde 28. mars 2007.

 tok klubbens andre seriemesterskap, ti år etter deres første gullmedalje i 1996/97-sesongen. Regjerende mester  tok sølvet, syv poeng bak Drammen og fire poeng foran bronsevinner .

, som startet sesongen med to minuspoeng, og  rykket ned til 1. divisjon 2007/08, mens nyopprykkede  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2006/07. Haugaland vant begge kampene og beholdt dermed plassen i Eliteserien.

Tabellen

Referanser

Eliteserien i håndball for menn
Håndball i 2006
Håndball i 2007
Sport i Norge i 2006
Sport i Norge i 2007
Lieke Martens

Lieke Elisabeth Petronella Martens (født 16. desember 1992) er en nederlandsk kvinnelig fotballspiller. Hun spiller midtbane for FC Barcelona og det nederlandske landslaget. Hennes forrige klubb var Kopparbergs/Göteborg FC i Damallsvenskan.

Hun ble kåret til UEFA Årets kvinnelige spiller i Europa i 2017, og til FIFA Årets kvinnelige spiller i verden.

Landslag 
Martens debuterte for det nederlandske landslaget 22. august 2011 mot Kina.

Hun ble tatt ut i den nederlandske troppen av trener Roger Reijners foran EM i fotball for kvinner 2013 i Sverige.

Under VM i fotball for kvinner 2015 scoret Martens det første målet til Nederland under åpningskampen mot New Zealand.

Referanser

Eksterne lenker 
 

Nederlandske fotballspillere
Spillere i VM i fotball for kvinner 2015
Spillere i VM i fotball for kvinner 2019
Personer fra Bergen i Limburg
Deltakere for Nederland under Sommer-OL 2020
Fotballspillere under Sommer-OL 2020
Tiesj Benoot

Tiesj Benoot (født 11. mars 1994 i Gent) er en profesjonell belgisk landeveissyklist. Han sykler for UCI WorldTour-laget Team Jumbo-Visma. Han har vært profesjonell syklist siden 2015, og i hans første sesong som profesjonell syklist markerte han seg i flere store ritt.

Meritter 

2012
1. etappe, Keizer der Juniores
2013
2. etappe, Vuelta a la Comunidad de Madrid U23
2014
3.-plass, Flandern rundt U23
2015
2.-plass sammenlagt, Belgia rundt
5.-plass, Flandern rundt
2018
Strade Bianche
2019
6. etappe, Danmark rundt
2020
6. etappe, Paris–Nice

Referanser

Eksterne lenker 
 
 

Belgiske syklister
Deltakere for Belgia under Sommer-OL 2020
Syklister under Sommer-OL 2020
Personer fra Gent
Eliteserien i håndball for menn 2005/06

Eliteserien i håndball for menn 2005/06 var det øverste nivået i norsk herrehåndball 2005/06-sesongen.

Ligaen besto av de 9 beste lagene fra Gildeserien 2004/05, de to beste lagene fra 1. divisjon 2004/05 samt vinneren av fjorårets kvalifiseringskamp. Sesongen startet 17. september 2005 med kampen mellom  og , og ble avsluttet med en full runde 5. april 2006.

Regjerende mester, , tok klubbens niende seriemesterskap, åtte poeng foran sølvvinner  og den nyopprykkede bronsevinneren .

 og  rykket ned til 1. divisjon 2006/07, mens  endte på tiendeplass og måtte ut i kvalifiseringskamp mot  som endte på tredjeplass i 1. divisjon 2005/06. Stavanger vant begge kampene og beholdt dermed plassen i Eliteserien.

Tabellen

Referanser

Eliteserien i håndball for menn
Håndball i 2005
Håndball i 2006
Sport i Norge i 2005
Sport i Norge i 2006
Eliteserien i håndball for menn 2004/05

Eliteserien i håndball for menn 2004/05 var det øverste nivået i norsk herrehåndball 2004/05-sesongen, og ble den første sesongen med ny spillemodell.

Serien vil fra og med denne sesongen bestå av 12 lag som spiller dobbel serie, hvorpå de 8 beste lagene får delta i sluttspillet. De to svakest plasserte lagene rykker ned til 1. divisjon 2005/06, mens laget på tiendeplass må ut i en kvalifiseringskamp mot laget som ender på tredjeplass i 1. divisjon 2004/05 for å beholde plassen.

Sesongen startet 11. september 2004, og ble avsluttet med en full runde 9. april 2005. Regjerende mester, , tok klubbens åttende seriemesterskap, kun ett poeng foran sølvvinner , og åtte poeng foran bronsevinner .

 og  rykket ned til 1. divisjon 2006/07, mens  endte på tiendeplass og måtte ut i kvalifiseringskamp mot . Stord vant begge kampene og beholdt dermed plassen i Gildeserien.

Tabellen

Referanser

Eliteserien i håndball for menn
Håndball i 2004
Håndball i 2005
Sport i Norge i 2004
Sport i Norge i 2005
Nijkerk

Nijkerk er en kommune i provinsen Gelderland i Nederland.

Referanser

Eksterne lenker 
 
 Das Mahlwerk im Arkemheen-Polder

Kommuner i Gelderland
Byer i Gelderland
Kärstin Ehrnlund

Kärstin Ehrnlund (født 10. februar 1959 i Karlstad) er en tidligere profesjonell golfspiller. Hun ble i 1980 den første svenske kvinnen som vant en profesjonell golfturnering. 

Ehrnlund debuterte som profesjonell i 1979 i European Ladies Championship på den nyopprettede WPGA-touren (seinere kalt Ladies European Tour). I 1980 vant hun McEwans Lager Welsh Classic.

Meritter

Seire som amatør 
 1977 Svensk mesterskap i matchspill
 1978 Svensk mesterskap i matchspill, SISM (Svenska Internationella Slagtävlingsmästerskapet), SM junior, Østerrikes åpne amatørmesterskap, Vest-Tysklands åpne amatørmesterskap.

Seire som profesjonell 
 1980 McEwans Lager Welsh Classic (avkortet på grunn av værforhold)
 1984 United Friendly Tournament

Deltakelse i VM for Sverige 1978

Kilder 
 Vem er det - Svensk biografisk handbok 1993, side 264
 ''Golf.se 10. august 2010, besøkt 7. juni 2015

Referanser 

Svenske golfspillere
Fødsler i 1959
Célia Šašić

Célia Šašić (født Célia Okoyino da Mbabi, 27. juni 1988) er en tysk tidligere fotballspiller. Hun spilte spiss for 1. FFC Frankfurt i Bundesligaen i fotball for kvinner, og det tyske landslaget. Hun spilte 111 landskamper og scoret 63 mål. I 2015 vant hun UEFA-prisen for årets kvinnelige spiller i Europa.

Landslag 
Šašić debuterte for det tyske landslaget 28. januar 2005 mot Australia.

Hun var med på laget som tok bronsemedalje i fotball under Sommer-OL 2008. Året etter vant hun EM i fotball for kvinner 2009 og gjentok bedriften under EM i 2013.

Under VM i fotball for kvinner 2015 scoret Šašić hat-trick under Tysklands åpningskamp mot Elfenbenskysten. Hun la opp i 2015.

Referanser

Eksterne lenker 
 
 
 

Tyske fotballspillere
Europamestere i fotball
Olympiske bronsemedaljevinnere for Tyskland
Medaljevinnere under Sommer-OL 2008
Deltakere for Tyskland under Sommer-OL 2008
Fotballspillere under Sommer-OL 2008
Spillere i VM i fotball for kvinner 2011
Spillere i VM i fotball for kvinner 2015
Personer fra Bonn
Olympiske medaljevinnere i fotball
Anja Mittag

Anja Mittag (født 16. mai 1985) er en tysk kvinnelig fotballspiller. Hun spiller spiss for RB Leipzigs kvinnelag. Fra 2004 til 2017 spilte hun 158 kamper og scoret 50 mål på det tyske landslaget.

Landslag 
Mittag debuterte for det tyske landslaget 31. mars 2004 mot Italia og scoret sitt første landslagsmål året etter mot Norge under Algarve Cup 11. mars 2005.

Hun har vunnet 3 EM-gull (2005, 2009 og 2013) og var med på laget som tok gullmedalje under VM i fotball for kvinner 2007. Året etter vant hun bronsemedalje i fotball under Sommer-OL 2008.

Under VM i fotball for kvinner 2015 scoret Mittag hat-trick under Tysklands åpningskamp mot Elfenbenskysten.

Hun tok gull under Sommer-OL 2016.

Referanser

Eksterne lenker 
 
 

Tyske fotballspillere
Europamestere i fotball
Verdensmestere i fotball for kvinner
Olympiske bronsemedaljevinnere for Tyskland
Deltakere for Tyskland under Sommer-OL 2004
Fotballspillere under Sommer-OL 2004
Spillere i VM i fotball for kvinner 2007
Medaljevinnere under Sommer-OL 2008
Deltakere for Tyskland under Sommer-OL 2008
Fotballspillere under Sommer-OL 2008
Spillere i VM i fotball for kvinner 2015
Deltakere for Tyskland under Sommer-OL 2016
Fotballspillere under Sommer-OL 2016
Personer fra Chemnitz
Medaljevinnere under Sommer-OL 2016
Olympiske medaljevinnere i fotball
Gitkamfest

Gitkamfest er en visefestival som arrangeres årlig i Sandefjord. Festivalen arrangeres med og av Gitarkameratene.

Eksterne lenker 
 
 Gitarkameratene.no

Kultur i Sandefjord
Musikkfestivaler i Vestfold og Telemark
Lundariket

Lundariket eller kongedømmet Lunda var en stat det som nå er Kongo-Kinshasa, Angola og Zambia i Afrika mellom omkring 1665 og 1887. Rikets kjerneområde var Katanga i nåværende sørlige Kongo-Kinshasa, og den herskende klassen var etniske lunda.

I sin storhetstid på 1800-tallet dekket riket et område på cirka 300 000 km². Da riket ekspanderte antok det formen av en konføderasjon, der erobrede riker fikk beholde et visst selvstyre, men måtte betale skatt til sentralmakten. Lundahoffet hadde nære kontakter med kongedømmet Luba, og de båndene ble styrket ved ekteskap mellom herskerfamiliene.

Riket falt sammen under tsjokvenes invasjonskrig på 1800-tallet. Tsjokvene hadde håndildvåpen og var militært sterkere enn lundastyrkene. Sentralstyret brøt sammen og  lokale lundaledere fikk sin makt innskrenket. På slutten av 1800-tallet ble det tidligere Lundariket delt mellom den portugisiske kolonien Angola, kong Leopold IIs personlige koloni Fristaten Kongo (nåværende Kongo-Kinshasa) og britiske Nordvest-Rhodesia (senere Nord-Rhodesia, nåværende Zambia).

Regentliste
Fra og med Mbala I Yaav har lundaherskerne tittelen Mwaant Yaav.

Kongedømmet Lunda:
Nkonda Matit (sent 1500-tall)
Cibind Yirung (ca 1600–ca 1630)
Yaav I a Yirung (ca 1630–ca 1660)
Yaav II a Nawej (ca 1660–ca 1690)

Lundariket:
Mbala I Yaav (hersket ca 1690-ca 1720)
Mukaz Munying Kabalond (ca 1720)
Muteba I Kat Kateng (ca 1720–ca 1750)
Mukaz Waranankong (ca 1750–ca 1767)
Nawej Mufa Muchimbunj (ca 1767–ca 1775)
Cikombe Yaava (ca 1775–ca 1800)
Nawej II Ditend (ca 1800–1852)
Mulaj a Namwan (1852–1857)
Cakasekene Naweej (1857)
Muteba II a Cikombe (1857–1873)
Mbala II a Kamong Isot (1873–1874)
Mbumb I Muteba Kat (1874–1883)
Cimbindu a Kasang (1883–1884)
Kangapu Nawej (1884–1885)
Mudib (1885–1886)
Mutand Mukaz (1886–1887)
Mbala III a Kalong (1887)

Litteratur 
 Pogge: Im Reich des Muata Jamwo, Berlin 1880 
 Buchner, Max: Das Reich des Muata Jamwo. In: "Deutsche Geographische Blätter", Bremen 1883

Den demokratiske republikken Kongos historie
Angolas historie
Zambias historie
Tidligere land i Afrika
Sagafestivalen

Sagafestivalen er den litterære delen av Tønsberg Middelalderfestival. Sagafestivalen er en litteraturfestival med fokus på historiske romaner og historisk faglitteratur innenfor tidsperioden 500–1500.

Litteraturfestivaler i Norge
Festivaler i Vestfold og Telemark
Europalekene 2015

Europalekene 2015 er de første Europalekene, og blir arrangert i Baku i Aserbajdsjan mellom 12. og 28. juni 2015. Mer enn  utøvere fra 50 forskjellige nasjoner deltar i 20 forskjellige idretter.

Vertsby 
Baku, som var den eneste søkeren til lekene, ble gitt lekene den 8. desember 2012. Utvelgelsen ble til etter hemmelig valg, der Baku fikk 38 av 48 stemmer, 8 stemte i mot og 2 stemte blankt.

Arenaer 
Totalt 18 arenaer blir brukt under Europalekene 2015. Totalt bygde Baku fem nye arenaer til lekene.

Lekene

Deltakende nasjoner 
Opp til 6 000 utøvere fra alle europeiske nasjonale olympiske komiteer deltar under lekene. Dette er første gang Kosovo deltar som en nasjonal olympisk komité, etter å blitt anerkjent av IOK i 2014. Færøyene og Gibraltar deltar under EAA og LEN-flagg siden de ikke har egne komiteer.

|}

Idretter 
Totalt blir det konkurrert i 20 idretter: 16 olympiske idretter, to olympiske idretter med andre formater og to ikke-olympiske idretter. Tolv av idrettene (bueskyting, friidrett, boksing, sykling, judo, skyting, svømming, bordtennis, taekwondo, triatlon, volleybal og bryting) er kvalifisering til Sommer-OL 2016. I svømming (inkludert vannpolo, stuping og synkronsvømming) og i friidrett blir det kun arrangert juniorklasser på grunn av andre mesterskap.

 Ballsport
 Badminton (5)
 Basketball (2)
 Bordtennis (4)
 Sandvolleyball (2)
 Strandfotball (1)
 Volleyball (2)
 Gymnastikk
 Aerobisk (2)
 Akrobatisk (6)
 Rytmisk (8)
 Trampoline (4)
 Turn (14)

 Kampsport
 Boksing (15)
 Bryting (24)
 Fekting (12)
 Judo (18)
 Karate (12)
 Sambo (8)
 Taekwondo (8)
 Multisport
 Friidrett (1)
 Triatlon (2)

 Skytesport
 Bueskyting (5)
 Skyting (19)
 Sykling
 BMX (2)
 Landevei (4)
 Terreng (2)
 Vannsport
 Padling (15)
 Stuping (8)
 Svømming (42)
 Synkronsvømming (4)
 Vannpolo (2)

Kalender 
Det er totalt 253 øvelser under lekene.

Medaljer 
Oppdatert 28.06.15 kl. 16:15

Referanser

Eksterne lenker 
 

2015